De conformitat amb el que estableix l'article 8 de la Llei 26/2010, de 3 d'agost, de règim jurídic i de procediment de les administracions públiques de Catalunya, i l'article 9 de la Llei 40/2015, d'1 d'octubre, de règim jurídic del sector públic,
—1 Delegar en la persona titular de la Secretaria General del Departament de la Presidència l'exercici de les competències següents:
1.1 L'autorització de les despeses corresponents als expedients de contractació administrativa i privada i l'autorització de qualsevol altra despesa del Departament, així com la disposició de crèdits exigibles corresponents, el reconeixement de les obligacions i l'ordenació dels pagaments que se'n derivin, tret de les facultats delegades als apartats 6.3 i 7.1 d'aquesta Resolució.
1.2 Les facultats inherents a la contractació administrativa que la normativa vigent atribueix a la persona titular del Departament de la Presidència com a òrgan de contractació en els contractes administratius i privats.
1.3 Qualsevol facultat sobre tota classe de béns relativa a operacions que, de conformitat amb la legislació patrimonial aplicable, correspon a la persona titular del Departament de la Presidència.
1.4 Les facultats pròpies del règim del personal al servei del Departament de la Presidència que corresponen a la persona titular del Departament.
1.5 Les facultats en matèria de modificacions pressupostàries del Departament de la Presidència, dins les competències que la Llei de pressupostos de cada any atribueixi a la persona titular del Departament.
1.6 La signatura de convenis, protocols, acords i encàrrecs de gestió, inclosos els encàrrecs a entitats que tenen atribuïda la condició de mitjà propi o servei tècnic de l'Administració de la Generalitat, amb excepció dels que no poden ser objecte de delegació per imperatiu legal.
1.7 La convocatòria de subvencions i ajuts en règim de concurrència, la resolució final dels procediments per a la concessió de subvencions, ajuts, transferències i aportacions de capital a entitats públiques i privades, la formalització dels pactes o convenis que tenen per objecte la concessió d'una subvenció, la resolució sobre el desistiment de les sol·licituds d'ajuts i subvencions, i la incoació i resolució dels expedients de revocació de les subvencions, llevat de les delegacions que, sobre les matèries esmentades, es fan en aquesta Resolució en altres òrgans del Departament.
1.8 La resolució de recursos d'alçada interposats contra resolucions dictades per les unitats directives adscrites al Departament de la Presidència, amb l'excepció de les unitats directives que tinguin com a superior jeràrquic una secretaria sectorial i la resolució de recursos d'alçada interposats contra actes dels organismes públics i entitats de dret públic adscrits al Departament.
1.9 La resolució de recursos de reposició, si l'acte objecte de recurs va ser dictat per la persona titular de la Secretaria General per delegació de la persona titular del Departament de la Presidència.
1.10 La resolució dels requeriments previs a la interposició de recurs contenciós administratiu, sempre que l'acte objecte de requeriment no hagi estat dictat per la persona titular del Departament de la Presidència.
1.11 La resolució dels recursos extraordinaris de revisió.
1.12 La resolució dels procediments de revisió d'ofici, llevat dels actes dictats per la persona titular del Departament de la Presidència en l'exercici de competències que no han estat delegades en la persona titular de la Secretaria General de la Presidència.
1.13 Les facultats inherents als procediments de responsabilitat patrimonial, en concret, la resolució relativa a l'inici o la no admissió a tràmit del procediment, la resolució que finalitza el procediment o, si s'escau, l'aprovació i formalització de l'acord convencional, i qualsevol altre acte o resolució que, en aquesta matèria, la normativa vigent atribueix a la persona titular del Departament.
1.14 L'autorització prèvia a la interposició d'accions davant els òrgans jurisdiccionals, i l'autorització per assentir a les demandes i per desistir dels procediments judicials i extrajudicials en curs que afectin el Departament de la Presidència.
1.15 La disposició del compliment de les sentències dictades en els procediments judicials que afectin el Departament de la Presidència.
1.16 L'aprovació dels comptes sobre manaments a justificar.
1.17 Les facultats inherents als procediments de concessió de premis, en concret, la convocatòria del premi, el nomenament o designació dels membres del jurat i la resolució final dels procediments de concessió, inclosa la declaració de deserts, amb l'excepció dels honors i les distincions que es concedeixin per decret del Govern, d'acord amb la seva normativa vigent en aquesta matèria.
1.18 La signatura de la proposta de procediments d'ajornament i fraccionament de deutes de dret públic no tributari en període voluntari, així com de les resolucions derivades de qualsevol petició d'ajornament i fraccionament en el si del Departament de la Presidència.
1.19 La resolució de les sol·licituds de devolució de taxes o d'ingressos indeguts, amb excepció de les que estiguin atribuïdes a altres òrgans.
—2 Delegar en les persones titulars de la Secretaria General del Departament de la Presidència, de la Secretaria del Govern, del Gabinet Jurídic, del Comissionat de la Presidència per al Desplegament de l'Autogovern, de les secretaries sectorials del Departament de la Presidència, de l'Institut d'Estudis de l'Autogovern, de la Delegació del Govern a Madrid i de l'Oficina del President, la resolució de les sol·licituds d'accés a la informació pública presentades a l'empara de la Llei 19/2014, de 29 de desembre, de transparència, accés a la informació pública i bon Govern, en aquells casos en què la informació sol·licitada correspongui a l'àmbit competencial dels òrgans esmentats.
—3 Delegar en la persona titular de la Secretaria del Govern la facultat d'encarregar, excepcionalment, la defensa jurídica del Govern, l'Administració, els organismes públics i les entitats de dret públic de la Generalitat a un advocat o advocada col·legiat, i la facultat d'encarregar la representació del Govern, l'Administració, els organismes públics i les entitats de dret públic de la Generalitat i formalitzar l'apoderament corresponent a favor d'un procurador o procuradora dels tribunals o advocat o advocada col·legiats.
—4 Delegar en la persona titular de la Secretaria d'Administracions Locals i de Relacions amb l'Aran l'exercici de les competències següents:
4.1 La signatura de convenis de col·laboració en matèria d'administració local, amb excepció dels que no poden ser objecte de delegació per imperatiu legal.
4.2 La convocatòria de subvencions i ajuts en règim de concurrència, la resolució final dels procediments per a la concessió de subvencions i ajuts, la formalització dels pactes o convenis que tenen per objecte la concessió d'una subvenció i la incoació i resolució dels expedients de revocació de les subvencions en matèria d'administració local.
La resolució de modificacions, renúncies, descertificacions, reintegraments i qualsevol altre acte que es derivi de la gestió de les subvencions en matèria d'administració local.
4.3 Les sol·licituds de dictàmens a la Comissió Jurídica Assessora, cursades pels ens locals, d'acord amb els articles 8.3 i 10.3 de la Llei 5/2005, de 2 de maig, de la Comissió Jurídica Assessora.
—5 Delegar en la persona titular de la Direcció General d'Administració Local l'exercici de les competències següents:
5.1 La constitució d'agrupacions d'entitats locals per al sosteniment en comú d'un lloc de secretaria, d'acord amb l'article 9 del Decret 195/2008, de 7 d'octubre, pel qual es regulen determinats aspectes del règim jurídic del personal funcionari amb habilitació de caràcter estatal de les entitats locals de Catalunya.
5.2 L'exempció de l'obligació de mantenir el lloc de treball de secretaria i l'exempció a les mancomunitats de municipis de l'obligació de mantenir llocs propis reservats a personal habilitat de caràcter estatal, d'acord amb l'article 9 del Decret 195/2008, de 7 d'octubre.
5.3 La resolució de desistiment de les sol·licituds d'ajuts i subvencions en matèria d'administració local, presentades en els termes previstos a la normativa sobre procediment administratiu.
—6 Delegar en la persona titular de la Direcció de Serveis del Departament de la Presidència l'exercici de les competències següents:
6.1 L'autorització de la devolució de les fiances dipositades a la Caixa General de Dipòsits com a garantia dels contractes subscrits pel Departament.
6.2 La subscripció dels annexos dels convenis de cooperació educativa.
6.3 L'autorització de les despeses corresponents als expedients de contractació menor, així com la disposició de crèdits exigibles corresponents, que la normativa vigent atribueix al titular del Departament, llevat del que es disposa al punt 7.1 d'aquesta Resolució.
—7 Delegar en la persona titular de la direcció de l'Institut d'Estudis de l'Autogovern l'exercici de les competències següents:
L'autorització de les despeses corresponents als expedients de contractació menor, així com la disposició de crèdits exigibles corresponents, el reconeixement de les obligacions i l'ordenació dels pagaments que se'n derivi, que la normativa vigent atribueix al titular del Departament, en l'àmbit de les competències de l'Institut d'Estudis de l'Autogovern.
—8 Deixar sense efecte les disposicions següents:
8.1 L'Ordre PRE/8/2018, de 31 de gener, de delegació de competències de la persona titular del Departament de la Presidència a favor de la persona titular de la Secretaria General de la Presidència (Ordre de 31 de gener, publicada al BOE núm. 30, de 2 de febrer de 2018).
8.2 L'Ordre PRE/255/2017, de 30 de novembre, de delegació de competències de la persona titular del Departament de la Presidència a favor de la persona titular de la Secretaria General de la Presidència (Ordre de 30 de novembre, publicada al BOE núm. 294, de 4 de desembre de 2017).
8.3 La Resolució PRE/2092/2017, de 30 d'agost, de modificació de la Resolució PRE/74/2013, de 21 de gener, de delegació de competències de la persona titular del Departament de la Presidència a favor de les persones titulars de la Secretaria General, de la Direcció de Serveis del Departament i de les delegacions territorials del Govern, i per la qual es deleguen competències a les persones titulars de les secretaries sectorials del Departament de la Presidència.(Resolució de 30 d'agost, publicada al DOGC núm. 7445, de 31 d'agost de 2017)
8.4 La Resolució PRE/2596/2015, de 14 de novembre, de ratificació de les delegacions de competències de la persona titular del Departament de la Presidència a favor de les persones titulars de la Secretaria General, de la Direcció de Serveis del Departament i de les delegacions territorials del Govern i de nova delegació en matèria d'accés a la informació pública..(Resolució de 14 de novembre, publicada al DOGC núm. 6998, de 16 de novembre de 2015)
8.5 Els apartats 5 i 6 de la Resolució GRI/1728/2013, de 18 de juliol, de delegació de competències de la vicepresidenta del Govern i consellera de Governació i Relacions Institucionals.
(Resolució de 18 de juliol, publicada al DOGC núm. 6434, de 7 d'agost de 2013)
8.6 La Resolució PRE/74/2013, de 21 de gener, de delegació de competències de la persona titular del Departament de la Presidència a favor de les persones titulars de la Secretaria General, de la Direcció de Serveis del Departament i de les delegacions territorials del Govern.
(Resolució de 21 de gener, publicada al DOGC núm. 6303, de 29 de gener de 2013)
8.7 La Resolució PRE/4293/2006, de 29 de desembre, de delegació de competències de la persona titular del Departament de la Presidència a favor de la persona titular de la Secretaria del Govern.
(Resolució de 29 de desembre, publicada al DOGC núm. 4792, de 4 de gener de 2007)
—9 Aquesta Resolució produeix efectes a partir de l'1 de gener de 2019.
Barcelona, 17 de desembre de 2018